Рух Палікота

Рух Палікота, РП () — ліберальна-антыклерыкальная палітычная партыя ў Польшчы.

Рух Палікота — фактычна персанальная партыя эксцэнтрычнага палітыка Януша Палікота. Пра стварэнне новай партыі было абвешчана летам 2010 года, калі Палікот канчаткова пасварыўся з кіраўніцтвам партыі Грамадзянская платформа. 6 кастрычніка 2010 года Палікот выйшаў з ГП і хутка стварыў Рух падтрымкі, які ў 2011 годзе быў перааформлены пад сучаснай назвай. Паводле першых вынікаў парламенцкіх выбараў 9 кастрычніка 2011 года партыя павінна ўвайсці ў Сейм Польшчы і стварыць даволі буйную (магчыма, трэцюю пасля Грамадзянская платформы і Закона і справядлівасці) фракцыюДзейны ўрад упэўнена перамагае ў Польшчы, але ў Сойм праходзіць і клоўнскі Рух Палікота, Наша Ніва (09.10.2011).

Асноўныя пункты праграмы партыі перад парламенцкімі выбарамі 2011 года:
 спыненне фінансавання рэлігійных арганізацый (перш за ўсё, каталіцкай царквы)
 спыненне дзейнасці каталіцкай царквы ў школах
 легалізацыя «партнёрскіх саюзаў» для гетэра- і гомасэксуальных пар 
 легалізацыя абароту лёгкіх наркотыкаў 
 легалізацыя абортаў 
 раўнанне жаночых і мужчынскіх пенсій 
 бясплатныя прэзерватывы і іншыя сродкі кантрацэпцыі
 бясплатны доступ у Інтэрнэт 
 барацьба з бюракратыяй 
 скасаванне Сената і памяншэнне ліку дэпутатаў Сейма да 360 
 падтрымка малога прадпрымальніцтва 
 барацьба з бюджэтным дэфіцытам 
 скарачэнне выдаткаў на войска

Катэгорыя:Палітычныя партыі Польшчы